Η επίδραση ασύμμετρων επιβαρύνσεων κατά την προπόνηση στη μυϊκή αρχιτεκτονική και στην ικανότητα παραγωγής δύναμης
Creators: name: Λογοθέτης, Γεώργιος Αλκιβιάδη
Publisher: name: Aristotle University of Thessaloniki
Year: 2017
Subjects: Αρχιτεκτονική του μυός
Ασύμμετρες επιβαρύνσεις
Παραγωγή δύναμης
Μuscle architecture
Asymmetric training
Muscle force generation

description: Σκοπός της παρούσας ερευνητικής εργασίας είναι να εξετάσει τις ενδεχόμενες διαφορές ανάμεσα στα δυο άκρα, όσον αφορά την ικανότητα παραγωγή δύναμης και την αρχιτεκτονική του μυός, σε άτομα που ακολουθούν προπόνηση με συμμετρική και ασύμμετρη επιβάρυνση. Στην έρευνα συμμετείχαν εθελοντικά 20 αθλητές με παρόμοια ανθρωπομετρικά χαρακτηριστικά που χωρίστηκαν σε δύο ομάδες: α) Αθλητές Κλασικού Αθλητισμού, σε αγωνίσματα αλμάτων, ρίψεων και εμποδίων, β) Ασκούμενοι του γυμναστηρίου σε προγράμματα αίθουσας και άσκηση με αντιστάσεις. Η ομάδα Α θεωρείται ότι ακολουθεί μια ασύμμετρη προπόνηση, ενώ η ομάδα (Β) μια καθαρά συμμετρική. Υποθέτουμε ότι (α) προπόνηση αυτών των αθλητών του κλασσικού αθλητισμού θα είναι αρκετά «ασύμμετρη» ώστε να προκαλέσει διαφορετικές προσαρμογές στα κάτω άκρα, τόσο μορφολογικές όσο και λειτουργικές και συνεπώς (β) οι αθλητές στίβου (άλτες, ρίπτες) θα παρουσιάζουν μεγαλύτερη ασυμμετρία στα κάτω άκρα όσον αφορά τη μυϊκή αρχιτεκτονική και την ικανότητα παραγωγής δύναμης. Στα πλαίσια των πειραμάτων της παρούσας εργασίας, Οι συμμετέχοντες εκτελούσαν από πρηνή θέση μέγιστες ισομετρικές και ισοκινητικές πελματιαίες κάμψεις, με το δεξί και το αριστερό κάτω άκρο, σε ισοκινητικό δυναμόμετρο, σε τέσσερις διαφορετικές γωνίες της ποδοκνημικής άρθρωσης και σε τρεις γωνιακές ταχύτητες με το γόνατο σε πλήρη έκταση. Καταγράφηκε η μέγιστη ροπή γύρω από την ποδοκνημική άρθρωση κατά τη διάρκεια των μέγιστων ισομετρικών και ισοκινητικών προσπαθειών. Για την καταγραφή της μυϊκής αρχιτεκτονικής (μήκος μυϊκής ίνας, γωνία πτέρωσης, πάχος του μυ) χρησιμοποιήθηκε ο υπέρηχος, η κεφαλή του οποίου τοποθετήθηκε πάνω στην γαστέρα του γαστροκνημίου, έτσι ώστε να φαίνεται και ο γαστροκνήμιος και ο υποκνημίδιος. Μετρήθηκε η μυϊκή αρχιτεκτονική του γαστροκνημίου και υποκνημιδίου μυός κατά την ηρεμία, σε καθεμία από τις παραπάνω θέσεις. Για τη στατιστική ανάλυση των δεδομένων χρησιμοποιήθηκε η ανάλυση διακύμανσης για δύο παράγοντες (κάτω άκρο x ομάδα) (2-way Anova). Δεν βρέθηκαν στατιστικά σημαντικές διαφορές, ούτε ανάμεσα στις δύο ομάδες αλλά ούτε ανάμεσα στα δύο κάτω άκρα όσον αφορά στη μέγιστη ισομετρική και ισοκινητική ροπή (σε καμία από τις εξεταζόμενες γωνίες της ποδοκνημικής και γωνιακές ταχύτητες) και την αρχιτεκτονική του μυός (σε καμία από τις εξεταζόμενες γωνίες της ποδοκνημικής). Συνεπώς, και οι δύο υποθέσεις δεν επιβεβαιώθηκαν εφόσον στους συγκεκριμένους αθλητές στίβου δε βρέθηκε μεγαλύτερη ασυμμετρία ανάμεσα στα κάτω άκρα ούτε στη μυική αρχιτεκτονική του γαστροκνημίου και υποκνημιδίου ούτε στην ικανότητα παραγωγής δύναμης σε σύγκριση με αθλούμενους γυμναστηρίου. Η ασύμμετρη προπόνηση στα συγκεκριμένα αγωνίσματα στίβου φαίνεται να μην αποτελεί αρκετό ερέθισμα για να προκαλέσει διαφορετικές προσαρμογές στα κάτω άκρα. Έτσι μπορούμε να συμπεράνουμε πως οι συγκεκριμένοι αθλητές στίβου δεν κινδυνεύουν περισσότερο να τραυματιστούν λόγω ασύμμετρων προσαρμογών στους πελματιαίους καμπτήρες. Οι πληροφορίες που παρέχονται από τη συγκεκριμένη έρευνα αποδίδουν στοιχεία για την καλύτερη κατανόηση της μυϊκής λειτουργίας στις συγκεκριμένες δραστηριότητες αλλά και πρακτικές εφαρμογές για την αποφυγή τραυματισμών
description: The purpose of this research is to examine the possible differences between the two legs, in terms of strength and muscle architecture, in athletes who follow training with a symmetrical and asymmetric workout. 20 athletes with similar anthropometric features participated voluntarily in the study, who were divided into two groups: a) Athletes of track and field Sports, (jumping, throwing and hurdles) and b) athletes undergoing at gym resistance exercise. Group A is considered to have an asymmetrical workout, while group (B) is a purely symmetric. We assume that (a) the training of these athletes of track and field will be quite "asymmetrical" to cause different adaptations in the lower limbs, both morphological and functional, and therefore (b) athletes (jumpers, spikes) will show greater asymmetry in lower limbs in terms of muscle architecture and force generation capacity. In the present study, the participants performed from a prone position maximum isometric and isokinetic plantar flexions, with the right and left leg, on an isokinetic dynamometer, at four different angles of the ankle joint and three angular velocities with the knee fully extended. The torque around the ankle was recorded during the maximum isometric and isokinetic attempts. In order to record the muscle architecture (length of muscle fiber, pennation angle and muscle thickness), the ultrasound was used. The probe of the ultrasound was placed on the belly of the gastrocnemius medialis, so that the gastrocnemius medialis and the soleus were to be seen. The muscular architecture of gastrocnemius medialis and soleus muscle was measured at rest in each of the above positions. For the statistical analysis of the data, the analysis of variance for two factors (leg x group) (2-way Anova) was used. No statistically significant differences were found between the two groups, nor between the two lower limbs in terms of maximal isometric and isokinetic torque (in all examined positions and velocities) and muscle architecture (in all examined positions) (p &lt;0.05). Consequently, both our hypotheses were rejected since the athletes of track and field did not demonstrated a greater asymmetry between the lower limbs, neither in the muscle architecture of the gastrocnemius medialis and soleus nor in the ability to produce strength as compared to gymnastics. Asymmetric training in specific track and field events seems not to be a stimulus to cause different adjustments in the lower limbs. Thus, we can conclude that these track and field athletes are no longer at risk of being injured due to asymmetric adaptations of the plantarflexors muscles. The information provided by this research provides data for a better understanding of muscle function in specific activities and practical applications to avoid injuries